**Pressekontakt:**

*Gunilla Resare*

*Tlf.: +47 450 02 542*

*E-post:* [*gunilla.resare@capgemini.com*](mailto:gunilla.resare@capgemini.com)

**Capgemini signerer strategisk avtale med Yara**

**som vil muliggjøre Yaras digitale transformasjon**

**Oslo, 29. mai 2018 –** [**Capgemini**](http://www.capgemini.com) **har signert en langsiktig og strategisk avtale med** [**Yara International ASA**](https://www.yara.com/) **(Yara), som er en av verdens ledende gjødselselskaper med mer enn 16 000 ansatte og tilstedeværelse i mer enn 60 land. Capgemini leverer et bredt utvalg av tjenester som vil muliggjøre Yaras digitale transformasjon.**

Capgemini’s tjenester inkluderer applikasjonsforvaltning av hele SharePoint og SAP-miljøet hos Yara, applikasjonsutvikling, applikasjonsoperasjoner, og administrerte hosting-tjenester. Capgemini vil støtte Yara med en hybridsky-strategi som kombinerer privat sky med Microsoft Azure offentlig sky. Den kostnadseffektive løsningen bidrar blant annet til raskere «time to market».

Capgemini ble valgt etter en omfattende anbudsprosess hvor både tidligere og nye aktører deltok. Capgemini fikk vist frem sin evne til å levere et bredt utvalg tjenester av høy kvalitet inkludert markedsledende skyløsninger, og omfattende SAP-implementeringer.

*"Vi er svært stolte og fornøyde med at Yara har valgt Capgemini som deres nye strategiske langsiktige IT-partner. Ikke bare vil vi støtte dem med en sømløs skyløsning for SAP og SharePoint, vi vil også støtte opp under deres digitale strategi og bygge en grunnmur for en digital evolusjon,"* sier Anil Agarwal, leder for Capgemini i Norge og Sverige.

**Om Capgemini**

Som en global leder innen konsulent- og teknologitjenester og digital transformasjon er Capgemini i forkant av innovasjon gjennom å hjelpe kundene å realisere muligheter innen skytjenester, digitalisering og plattformsløsninger. Med 50 års erfaring og dyp bransjeekspertise gjør Capgemini kundene i stand til å realisere sine ambisjoner innenfor et spekter av tjenester som spenner fra strategi til operasjonalisering. Capgemini er overbevist om at forretningsverdien av teknologi skapes av og gjennom mennesker. Capgemini er et multikulturelt selskap med 200 000 ansatte i over 40 land. I 2017 rapporterte konsernet en omsetning på 12,8 milliarder Euro.

Besøk oss på [www.capgemini.com](http://www.capgemini.com/#_blank). *People matter, results count.*